CELEX: 22014D0130
Language: sl
Date: 2014-06-27 00:00:00
Title: Sklep Skupnega odbora EGP št. 130/2014 z dne 27. junija 2014 o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP

27.11.2014   
            
            
               SL
            
            
               Uradni list Evropske unije
            
            
               L 342/36
            
         SKLEP SKUPNEGA ODBORA EGP
   št. 130/2014
   z dne 27. junija 2014
   o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo (EU) št. 526/2013 Evropskega parlamenta in Sveta z dne 21. maja 2013 o agenciji Evropske unije za varnost omrežij in informacij (ENISA) in razveljavitvi Uredbe (ES) št. 460/2004 (1) je treba vključiti v Sporazum EGP.
            
         
               (2)
            
            
               Uredba (EU) št. 526/2013 razveljavlja Uredbo (ES) št. 460/2004 Evropskega parlamenta in Sveta (2), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (3)
            
            
               Prilogo XI k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 5cp (Uredba (ES) št. 460/2004 Evropskega parlamenta in Sveta) Priloge XI k Sporazumu EGP se nadomesti z naslednjim:
   „32013 R 0526: Uredba (EU) št. 526/2013 Evropskega parlamenta in Sveta z dne 21. maja 2013 o agenciji Evropske unije za varnost omrežij in informacij (ENISA) in razveljavitvi Uredbe (ES) št. 460/2004 (UL L 165, 18.6.2013, str. 41).
   Za namene tega sporazuma se besedilo Uredbe uporablja z naslednjimi prilagoditvami:
   
               (a)
            
            
               če v nadaljevanju ni določeno drugače in ne glede na določbe Protokola 1 k Sporazumu, se razume, da izraz ‚država(-e) članica(-e)‘ in drugi izrazi, ki se nanašajo na njihove osebe javnega prava iz Uredbe, poleg pomena v Uredbi vključujejo še države Efte in njihove osebe javnega prava. Uporablja se odstavek 11 Protokola 1;
            
         
               (b)
            
            
               kar zadeva države Efte, Agencija pomaga pri opravljanju nalog Nadzornega organa Efte ali Stalnega odbora, če in kadar je to primerno;
            
         
               (c)
            
            
               v členu 6 se doda naslednji odstavek:
               ‚5.   Države Efte so polno udeležene v upravnem odboru in imajo v njem enake pravice in obveznosti kot države članice EU razen pravice do glasovanja.‘;
         
               (d)
            
            
               v členu 18 se doda naslednji odstavek:
               ‚4.   Uredba (ES) št. 1049/2001 se za uporabo te uredbe uporablja tudi za vse dokumente Agencije v zvezi z državami Efte.‘;
         
               (e)
            
            
               v členu 19 se doda naslednji odstavek:
               ‚12.   Države Efte sodelujejo v prispevku Unije iz odstavka 1. Za ta namen se smiselno uporabljajo postopki iz člena 82(1)(a) in Protokola 32 k Sporazumu EGP.‘;
         
               (f)
            
            
               v členu 22 se doda naslednji odstavek:
               ‚Z odstopanjem od člena 12(2)(a) Pogojev za zaposlitev drugih uslužbencev lahko državljani držav Efte, ki uživajo vse državljanske pravice, sklenejo pogodbo o zaposlitvi z organom za zaposlovanje Agencije.‘;
         
               (g)
            
            
               v členu 23 se doda naslednji odstavek:
               ‚Države Efte za Agencijo in njene zaposlene uporabljajo Protokol št. 7 o privilegijih in imunitetah Evropske unije in ustrezna pravila, sprejeta v skladu s tem protokolom.‘“
            
         Člen 2
   Besedilo Uredbe (EU) št. 526/2013 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 28. junija 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3)
   
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 27. junija 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 165, 18.6.2013, str. 41.
   
      (2)  UL L 77, 13.3.2004, str. 1.
   
      (3)  Navedena ni nobena ustavna zahteva.